Държавен вестник, бр. 60, 2022 г., стр. 3

БРОЙ  60	
Д Ъ Р Ж А В Е Н  В Е С Т Н И К 	
СТР.  3  
Преходни и заключителни разпоредби
§ 1. В Устройствения правилник на Минис-
терството на финансите, приет с Постановле-
ние № 353 на Министерския съвет от 2016 г. 
(обн., ДВ, бр. 100 от 2016 г.; изм. и доп., бр. 18 
от 2017 г., бр. 58 от 2018 г., бр. 18, 24 и 80 от 
2019 г., бр. 58, 73, 77 и 101 от 2020 г. и бр. 27 
от 2021 г.), се правят следните изменения и 
допълнения:
1. Член 4 се отменя.
2. В чл. 6:
а) в т. 8 накрая се добавя „и впоследствие 
представлява правителството в Еврогрупата 
и в европейски механизми за стабилност и 
финансова подкрепа на държавите членки, 
които изпитват финансови затруднения или 
са застрашени от такива затруднения“;
б) в т. 12 след думите „Механизма за въз-
становяване и устойчивост“ се поставя запетая 
и се добавя „Резерва за приспособяване във 
връзка с последиците от Брекзит“;
в) точка 13 се изменя така:
„13. осигурява координация по въпросите, 
които са свързани с участието на Република 
България в Механизма за възстановяване и ус-
тойчивост на Европейския съюз, включително 
по отношение на докладването по напредъка 
в изпълнението на ключовите етапи и цели 
по Националния план за възстановяване и 
устойчивост (НПВУ) в рамките на Европей-
ския семестър и одобряването на системата 
за управление и контрол на Механизма на 
национално равнище;“
3. В чл. 9, ал. 2:
а) числото „574“ се заменя с „544“.
б) числото „544“ се заменя с „540“.
4. В чл. 10, ал. 2, т. 10 думите „упражня-
ването на контрола при“ се заличават. 
5. В чл. 11, ал. 5:
а) създава се нова т. 12:
„12. поддържа и актуализира регистъра на 
декларациите по чл. 35 от Закона за проти-
водействие на корупцията и за отнемане на 
незаконно придобитото имущество;“
б) досегашната т. 12 става т. 13.
6. В чл. 12а, т. 6 думите „Центъра за реаги-
ране при инциденти CERT България в сроко-
вете и по реда на Закона за киберсигурност“ 
се заменят с „в съответствие с изискванията 
за уведомяване при инциденти съгласно На-
редбата за минималните изисквания за мре-
жова и информационна сигурност, приета с 
Постановление № 186 на Министерския съвет 
от 2019 г. (ДВ, бр. 59 от 2019 г.)“.
7. В чл. 14:
а) точка 3 се изменя така:
„3. дирекция „Административни дейности, 
обществени поръчки и информационни сис-
теми“;“
б) точка 4 се отменя.
8. В чл. 15:
а) в т. 3 накрая се добавя „с изключение 
на оперативната счетоводна отчетност на МФ, 
която се осъществява като споделена услуга 
от администрацията на Министерския съвет“;
б) създават се нови т. 13 и 14:
„13. организира и координира дейностите 
по осигуряване на здравословни и безопасни 
условия на труд на служителите в МФ;
14. организира и координира дейностите, 
свързани с достъпа до сградите на МФ за 
служителите и външните посетители;“
в) досегашната т. 13 става т. 15;
г) досегашната т. 14 става т. 16 и се изменя 
така:
„16. предоставя административните услуги, 
свързани с отпечатването на ценни книжа, 
издавани от физически и юридически лица;“
д) досегашната т. 15 става т. 17 и в нея 
думите „и контролира“ се заличават;
е) досегашната т. 16 става т. 18 и в нея ду-
мите „както и на технологичния отпадък от 
материали, получен при отпечатването им“ 
се заменят с „издавани от МФ“.
9. В чл. 16 се създават т. 13 – 16:
„13. координира изпълнението на единна 
Национална комуникационна стратегия за 
Европейските структурни и инвестиционни 
фондове (ЕСИФ) за периода 2014 – 2020 г.;
14. развива, координира и ръководи мрежата 
на служителите по информация и комуника-
ция на програмите, съфинансирани от ЕСИФ;
15. координира информационните и ко-
муникационните дейности по отношение на 
Европейските фондове при споделено управ­
ление (ЕФСУ);
16. организира и провежда кампании за 
повишаване на информираността относно 
възможностите за финансиране със средствата 
от ЕС и други донорски програми, както и 
относно резултатите, постигнати от финан-
сираните инвестиции.“
10. Член 17 се изменя така:
„Чл. 17. (1) Дирекция „Административни 
дейности, обществени поръчки и информа-
ционни системи“:
1. осъществява дейностите по управление 
на човешките ресурси, които са свързани с 
възникване, изменение и прекратяване на 
служебните и трудовите правоотношения, 
разработване, актуализиране и утвърждаване 
на длъжностните характеристики на служи-
телите, водене и съхраняване на служебните 
и трудовите досиета на служителите в МФ;
2. изготвя и актуализира длъжностното и 
поименното разписание на министерството;
3. организира прилагането на система за 
оценка на изпълнението на длъжностите и 
професионално развитие на служителите 
на МФ;
4. планира и организира обучението и 
развитието на служителите, като предлага и 
реализира програми за обучение и професи-
онална квалификация на служителите в МФ;
5. подпомага министъра по въпроси, свър-
зани с дисциплинарната отговорност на слу-
жителите в МФ;